OpenLLM-France/wikimedia huggingface dataset:
# Hipertentsio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipertentsioa gaixotasun kronikoa da, non tentsio arteriala igotzen den balore normaletatik gora: 140 mmHg-tik (sistolikoa) eta 90 mmHg-etik (diastolikoa) gora.
Hipertentsioa lehen mailakoa edo bigarren mailakoa izan daiteke. Lehen kasua, arruntena izan ohi dena (kasuen %90-95), etiologia ezezagunekoa da, hau da, ez dira arrazoiak ezagutzen eta genetikoa dela onartzen da. Bestea aldiz, gaixotasun endokrino, baskular, giltzurrunekoek edo zenbait sendagaik eragindakoa da. Farmako hauen artean sinpatikomimetikoak, estrogenoak eta ziklosporina daude besteak beste.
Honetaz gain, hipertentsioa kontsultakoa edo haurdunaldikoa ere izan daiteke. Kontsultako hipertentsioan gaixoaren presio arteriala igo egiten da medikuaren kontsultara joaten denean urduri jartzen delako. Kasu hauetan neurketak etxean egin beharko ditu gaixoak, hainbat aldiz egunean. Haurdunaldikoan, presio arteriala haurdunaldian bakarrik igotzen da. Hala ere, hau kontrolatu beharrekoa da.

## Sailkapena

Hipertentsioa hainbat taldetan sailkatzen da larritasunaren arabera:
Hipertentsioa presio arterialaren arabera :
| Sailkapena | Presio sistolikoa (mmHg) | Presio diastolikoa (mmHg) |
| Normala | 120-130 | 80-84 |
| Aurrehipertentsioa | 130-140 | 85-89 |
| I. gradukoa | 140-160 | 90-99 |
| II. gradukoa | 160-180 | 100-109 |
| III. gradukoa | >180 | >110 |

## Arrisku faktoreak

Eragileen artean hauexek daude:
* Adina: arteriosklerosia.
* Gatzaren gehiegizko kontsumoa.
* Bizimodu sedentarioa edo geldikorra.
* Estresa.
* Tabakismoa.
* Alkoholismoa.
* Loditasuna.
* Diabetea.
* Eragile genetikoak.
* >55 urte (gizonetan) / >65 urte (emakumeetan)
Hipertentsioak ez du inolako sintomarik. Kasu batzuetan zefalea agertzen da, baina hau oso inespezifikoa da. Gehienetan konplikazioak izaten dira bere diagnostikorako giltzarria. Horregatik, adin batetik aurrera hipertentsioa kontrolatu egin behar da konplikazio hauek agertu aurretik.
Horrela bada, hipertentsioa beste gaixotasun larri batzuen eragilea da: Kardiopatia iskemikoa, istripu zerebrobaskularrak edo giltzurrun-gutxiegitasuna.

## Tratamendua

* Bizimoduaren aldaketa osasuntsuak.
* Farmakoak:
** Beta-blokeatzaileak: Metoprolol, Atenolol, Labetalol eta Carvedilol (*).
** AEKren (Angiotentsinaren Entzima Konbertitzailea) inhibitzaileak: Lisinopril, Quinapril, Fosinopril, Captopril, Enalapril edo Ramipril.
** Angiotentsina 2 motakoaren Errezeptorearen Blokeatzaileak: Losartan, Valsartan edo Irbesartan.
** Kaltzioaren kanalen blokeatzaileak: Nifedipino, Amlodipino edo Verapamil
** Diuretikoak: Chlortalidone edo Hydrochlorothiazide.
** Alfa blokeatzaileak: Doxazosina , Terazosin, Prazosin.
(*) Ingelesezko izenak.

## Ikus, gainera

* Presio arteriala

## Kanpo estekak

* Datuak: Q41861
* Multimedia: Hypertension / Q41861
# Hipertimesia

Hipertimesia oroimenaren hiperaktibitatea da. Maniakoek eta oroimena trebatzen aritu direnek izan ohi dute. Bi hipertimesia mota daude:
* Bizitzaren ikuspegi panoramikoa: Hipnosipean edo bizitza arrisku handian dagoenean gertatu ohi da.
* Hipertimesia harrigarria: Datak, zenbakiak, izenak… buruz ikasteko ahalmen berezia. Adimen handikoek eta atzeratu arin batzuek ere izan ohi dute.

## Kanpo estekak

* Datuak: Q45320
# Hipersexualitate

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipersexualitatea bat-bateko gorakada edo sexu jardueraren muturreko maiztasuna da. Hipersexualitatea arazo mediko batzuengatik, sendagai batzuen kontsumoagatik eta drogak hartzeagatik gerta daitekeen arren, kasu gehienetan kausa ezezaguna da. Desoreka bipolarra bezalako osasun-nahasmenduek hipersexualitatea eragin dezakete, eta alkoholaren eta mendekotasuna eragiten duten substantzia batzuen kontsumoak eragina izan dezake pertsona batzuen sexu-portaeran.
Ninfomania edo furor uterinus gehiegizko libidoa eta sexurako obsesioa dituen emakumearen nahasmendu mentala izendatzeko historian erabili izan den terminoa da. Egun, mundu zabaleko psikiatrek buruko nahasmenduak diagnostikatzeko darabilten Buru asalduren diagnosi eta estatistika eskuliburua zerrendatik ezabatuta dago eta nahasmendua izendatzeko hipersexualitatea eta sexu adikzio terminoak hobesten dira. Gizonaren kasuan, satiriasia da pareko jokabidea.

## Erreferentziak

* ↑ Euskalterm: [Hiztegi terminologikoa] [2008]
* ↑ About.com Trastorno bipolar
* 1 2 Euskalterm: [Gaixotasunak Hiztegia] [2015]

## Kanpo estekak

* Datuak: Q1436099
# Hipersomnia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipersomnia gehiegizko loa erakusten duen sintoma da, batez ere egunean zehar agertutakoa gauean baino.
Honekin lotutako bi gaixotasun nagusiak narkolepsia eta loaren apnearen sindromea, lehenengoa arlo neurologikoari eta bigarrena neumologia eta ORLri dagozkielarik. Hala ere, beste patologia batzuekin lotuta ere ikusten dugu.

## Ikus, gainera

* Insomnioa

## Kanpo estekak

* (Ingelesez)(Gaztelaniaz)(Frantsesez)"National Sleep Foundation"
* (Ingelesez)Epworth testa
* Datuak: Q751641
# Hipersomatotropismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipersomatotropismoa hazkunde hormonaren (GH) gehiegizko jariaketa da. Gaixotasunaren kausa hazkunde hormona jariatzen duen adenoma hipofisiarioa izan ohi da.

## Fisiopatologia

Hazkunde hormonak ehunen hazkundea bultzatzen du, zeluletan sintesi proteikoa gehituz eta somatomedinaren ekoizpena kitzikatuz.
Hazkunde hormonaren ekoizpena gehiegizkoa denean helduengan akromegalia eragiten du eta haurrengan erraldoitasuna.

### Erraldoitasuna

Umeetan kartilagoak haztea eragiten du; eta, kaltzifikatu gabe daudenez, gorputza luzatzea eta erraldoitasun hipofisiarioa eragiten ditu. Hala ere, gorputz atalen arteko proportzioak normal mantentzen dira.

### Akromegalia

Helduetan ematen da. Acro- aurrizkiak puntu altuenak edo urrutikoenak izendatzen ditu eta mega-k berriz handia esan nahi du. Beraz, esku, hanka, sudur eta belarri handiak adierazi nahi du.

## Kanpo estekak

* Datuak: Q12259142
# Hipertermia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipertermia gorputz-tenperatura gehiegi igotzea. Eguraldi beroaren, uraren tenperatura altuaren, intsolazio-maila altuaren, hezetasunaren eta abarren ondorioz gertatu ohi da. Askotan, sukarra eta hipertemia terminoak sinonimoak balira bezala trukatzen dira. Hipertermia hiperpirexiaren sinonimo bat da autore batzuentzat, hiperpirexia 41 °C-tik gorako gorputz-tenperatura oso altua da eta giza gorputzak onartzen duen maximora hurbiltzen da, baina definizio honetan ez dago adostasunik, beste testu batzuetan normaltasunaren gainetik gorputzeko tenperaturaren edozein igoera hipertermiatzat hartzen baita.

## Erreferentziak

* ↑ {Euskalterm: [Gaixotasunak Hiztegia] [2015] eta [Onkologia Hiztegia] [2015]
* ↑ {Euskalterm: [Igeriketa Hiztegia] [2020]

## Kanpo estekak

* Datuak: Q242165
* Multimedia: Hyperthermia / Q242165
# Hipertiroidismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipertiroidismoa tiroide guruinaren gehiegizko jarioa da. Normalean hipertrofiarekin batera izaten da. Hainbat eritasunek sortzen dute eta takikardiak, pisu-galtzea, urduritasuna eta dardarak dira sintoma nagusiak.

## Fisiopatologia

Tiroide guruinak bi hormona jariatzen ditu: tiroxina (T4) eta triiodotironina (T3). Biek ala biek iodo dute beren molekuletan, eta tirosina aminoazidotik sortzen dira.
Bi hormona horiek prozesu katabolikoak sustatzen dituzte, eta organismoaren hazkuntzan ere eragin nabarmena dute. Energia sortzen duten oxidazio-prozesuak aktibatzen dituzte. Horregatik, hormona horien gehiegizko ekoizpenak -hipertiroidismoan gertatzen dena- oxigenoaren kontsumo handia eta beroaren sorrera -katabolismoaren ondorioz- eragiten ditu.

## Sintomak

Hauek dira hipertiroidimoaren sintoma nagusiak:
* Apetituaren gehikuntza eta pisu-galera.
* Beroaldiak eta beroarekiko intolerantzia (prozesu katabolikoen azkartzearen ondorioz).
* Eskuetan izerdia.
* Dardarak.
* Argiarekiko sentikortasuna.
* Nerbio-sistemaren tentsioa, antsietatea, suminkortasuna, hiperaktibitatea, insomnioa.
* Bihotzaren eta arnas-aparatuaren jardueraren aktibazioa: bihotz-maiztasuna areagotzen da eta adrenalinaren gaindosiak sortuko lituzkeen antzeko sintomak agertzen dira, orokorrean.
* Tiroide guruinaren garapen handia, lepoaren hantura eragiten duena.

## Etiologia

* Gravesen eritasuna: Euskal Herrian hau da hipertiroidismoaren kausa nagusia. Gaixotasun autoimmunea da.
* Tiroide guruinaren tumoreak
* Tiroide guruinaren hantura, infekzio baten ondorioz edo hartutako botika batzuen ondorioz

## Diagnostikoa

Diagnostikoa baieztatzeko odol-analisia egiten da, hormona tiroideoen kontzentrazioa aztertzeko, eta ekografia, tiroidearen tamaina, itxura eta funtzionalitatea ikusteko.

## Tratamendua

Tratamenduari dagokionez, farmakologikoa (metimazola, propiltiouraziloa...), kirurgikoa (tiroide guruina erauzteko) edo iodo erradioaktiboaren bidezkoa (tiroide guruina deusestatzeko) aplikatu daitezke. Operazio kirurgikoan egindako ebakia ez da oso handia izaten, eta normalean gaixoa bere eguneroko bizimoduari berrekiteko moduan egongo da hamar egunen buruan.

## Erreferentziak

* ↑ Lur entziklopedietatik hartua.
* 1 2 3 Agirre, Jabier. Tiroide guruinaren trastornoak. Argia astekaria, 2012ko urriak 14, CC BY-SA 3.0, argia.eus (Noiz kontsultatua: 2020-4-12).

## Kanpo estekak

* Datuak: Q16499
* Multimedia: Hyperthyroidism / Q16499
# Hipertonia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Medikuntzan, muskulu-hipertonia esaten zaio muskulu eskeletikoen tonua normala baino handiagoa den egoera bati, eta, horren ondorioz, muskuluak pasiboki tenkatu beharreko erresistentzia bat sortzen da. Ez da gaixotasun bat, hainbat arrazoirengatik gerta daitekeen sintoma bat baizik. Izaki bizidun baten muskulu orok muskulu-tonu izeneko uzkurdura txiki bat du atseden-egoeran ere, eta erabat uzkurtutako muskulu baten erabateko biguntasunetik eta tentsio indartsutik bereizten du.

## Kanpo estekak

* Datuak: Q574942
* Multimedia: Hypertonia / Q574942
# Hatchet Inn (Bristol)

Hatchet Inn (euskaraz Aizkoraren Ostatua) Ingalaterrako Bristol hiriaren erdigunean dagoen taberna historiko bat da. 1606an ireki zen eta Bristolen oraindik jardunean diharduen tabernarik zaharrena da. Ingalaterrako Ondarearen II mailako eraikinen zerrendan dago.
2006an laugarren mendeurrenaren ospakizunak egin ziren. Inguruko kaleak itxi egin ziren eta zerbitzari zein bezeroak XVII. mendeko janzkeraz apainduta ibili ziren.

## Izena

XVII. mendearen hasieran Clifton basoak estaltzen zuen ingurua eta bezeroak aizkora aldean zeramatela sartzen ziren tabernara, horregatik du Hatchet izena.

## Historia

1606an ireki zen. Ez da XVII. mendetik jardunean dirauen taberna bakarra Bristolen baina bai zaharrena, Llandoger Trow taberna 1664koa baita.
XVIII, eta XIX. mendeetan boxeo ring-a izan zuen eta oilar demak ere egin izan ziren. Patioan dagoen plaka batek gogoratzen ditu horiek. XVIII. mendean arratoien putzu bat ere izan zen. Bertan arratoi, sagu eta antzeko animaliak sartzen ziren eta apustuak egiten ziren txakurrek zenbat denbora beharko zuten guztiak ehizatu eta hiltzeko.
Denmark Avenueri begira dagoen aldean jatorrizko atalak daude. Bigarren Mundu Gerrako nazien bonbaketek gainerako eraikinak kaltetu zituzten eta ondoren berreraiki egin ziren.
Auzoa berregituratzean Hatchet Inn errespetatu egin zen eta Frogmore Street kalea bitan banatu zen taberna inguratuz, uharte bat bailitzan. Estiloz ere Tudor Aroko eraikina uharte bat da inguruko eraikin modernoen artean.

## Eraikina

Gaur egun Hatchet Inn taberna eta jatetxea da. Goiko solairuan billarrean aritzeko gela du eta beste hainbat gela ere bai elkarteek alokatu ditzaketenak. Garagardoak hartzeko patioa ere badu.

## Kultur jarduera

1980. hamarkadatik aurrera Bristolen musika alternatiboa sustatzen duen taberna apurretako bat da, rock musika batez ere. Goiko solairuan dagoen areto txiki bat erabiltzen da horretarako. Hatchet Inn tabernaren atzealdean Cannon Cinema ere bazegoen baina 2000an itxi zituen ateak. Haren tokian Academy Night Club/gig dago orain kontzertuak egiten dira.
Anna Freeman idazlearen "The Fair Fight" eleberriko kokalekuetako bat da.

## Iruditegia

* Hatchet Inn.
* Aurrealdea.
* Eraikin multzoa, kalez inguratuta.

## Erreferentziak

* ↑ «JW Bassett | The Hatchet Inn» www.jwbpubs.com (Noiz kontsultatua: 2024-06-30).
* ↑ (Ingelesez) «THE HATCHET PUBLIC HOUSE, Non Civil Parish - 1372291 | Historic England» historicengland.org.uk (Noiz kontsultatua: 2024-06-30).
* 1 2 (Ingelesez) «The Hatchet Inn» citydays.com 2022-12-05 (Noiz kontsultatua: 2024-06-30).
* 1 2 3 «Pub of the week: The Hatchet Inn | Bristol Culture» web.archive.org 2014-12-20 (Noiz kontsultatua: 2024-06-30).
* 1 2 (Ingelesez) seancarroll. (2020-10-31). «The Oldest Pubs In Bristol And Their History» Travel Bristol (Noiz kontsultatua: 2024-06-30).
* ↑ «Punk/rock Night at Hatchet Inn» Headfirst Bristol (Noiz kontsultatua: 2024-06-30).
* ↑ (Ingelesez) «The Fair Fight» Goodreads (Noiz kontsultatua: 2024-06-30).

## Kanpo estekak

* Datuak: Q5681113
* Multimedia: Hatchet Inn, Bristol / Q5681113
# Hater

Haterra, euskaraz: «Gorrotzatzailea», interneten eta bereziki sare sozial eta eztabaidaguneetan, pertsona, eztabaidalari, jende talde, erakunde, lan, egitasmo edota kontzeptu jakin batenganako aurkako iritziak, gezurrak edo gorrotoa zabaltzen saiatzen den erabiltzailea da, bai helburu arrazional jakinik gabe edota helburu jakin eta zehatz batengatik.
Maiz trollaren errola ere ehartzen du.
Gorrotatzaile edo hater batek pertsona jakin bat edota pertsona talde bat gorrotatu dezake. Adibidez, alderdi politiko, erlijio, pentsaera, musika taldea, kirol taldea, herrialde, arraza, jatorri edo kontinente jakin batekoa izateagatik bakarrik. Gorrotatzaileak bere gorrotoa autojustifikatu eta bere arrazonamendua zuzena ez izan arren, zuzena balitz bezala ezartzen du. Aldiz gainontzekoak oker daudela uste du, maiz etsaiak bezala ere hartzen ditu. Gorrotatzaileak mespretxatu edo gorrotatzen duen horren inguruko jarduerak jarraitzeko joera izan ohi du, helburu hori publikoa denean, maiz jendaurreko eztabaidaguneetan parte hartzen du.
Askotan gorrotatzaileak anonimotasunetik plazaratzen dira, edo profil faltsu batekin.

## Ikus gainera

* Troll (Internet).

## Kanpo estekak

* Datuak: Q5681313
# Hatfield (Arkansas)

Hatfield Ameriketako Estatu Batuetako inkorporatutako herri bat da. Polk konderrian kokatuta dago, Arkansas estatuan. 345 biztanle ditu, 3,439547 kilometro koadroko azaleran banatuta.

## Ikus, gainera

* Polk konderrian

## Kanpo estekak

* Datuak: Q2003655
# Hatfield (Hegoaldeko Yorkshire)

Hatfield, Ingalaterrako iparraldean dagoen udalerri bat da, Hegoaldeko Yorkshire konderrian.
2011n 17.236 biztanle zituen.
* Datuak: Q663350
* Multimedia: Hatfield, South Yorkshire / Q663350
# Hatfield (Hertfordshire)

Htfield, Ingalaterrako erdialdean dagoen udalerri bat da, Hertfordshire konderrian.
2011n 37.577 biztanle zituen.
* Datuak: Q19788
* Multimedia: Hatfield, Hertfordshire / Q19788
# Hatepe erupzioa

Hatepe erupzioa k.o. 180 edo 233 urte inguruan Taupō sumendiak izandako erupzio bolkanikoa izan zen. Bere VEI 7tan estimatzen dute, Zeelanda Berriko historiako azken 20.000 urteko erupzio handiena izanda. 120 km³ material bota zituen, horietatik 30 km³ minutu gutxitan. Horrek azken 5.000 urteetako erupzio handienetako bat bihurtzen du.
Erupzioa sei fase desberdinetan banatu zen, tartean freatomagtismo ahul, pliniar erupzioak eta hodei piroklastiko handi bat.

## Erreferentziak

* ↑ (Ingelesez) Talbot, J. P.; Self, S.; Wilson, C. J. N.. (1994). «Dilute gravity current and rain-flushed ash deposits in the 1.8 ka Hatepe Plinian deposit, Taupo, New Zealand» Bulletin of Volcanology 56 (6–7): 538–551. doi:10.1007/BF00302834. Bibcode: 1994BVol...56..538T..

## Kanpo estekak

* Datuak: Q4198391
# Hatertita

Hatertita]] =

## Ezaugarriak

Hatertita elementu kimiko mineralaren formula kimikoa hau da: ${\ce {Na2(Ca,Na)(Fe^{3+},Cu)2(AsO4)3}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hatertite: Mineral information, data and localities.» www.mindat.org (Noiz kontsultatua: 12-05-2019).
# Hateshinaki yokubo

Desio ase ezinak (japonieraz: 果てしなき欲望, Hateshinaki yokubo) 1958ko Shohei Imamura japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Japonia aliatuen aurrean errenditu zela hamar urte igaro direnean, bost pertsona harategi bateko sotora jaitsiko dira. Sotoa babesleku antiaereoa izan zen gerra garaian.

## Aktoreak

* Shizuko Kasagi
* Tomiko Hattori
* Kayo Matsuo
* Hiroyuki Nagato
* Ichirō Sugai

## Erreferentziak

* ↑ www.sansebastianfestival.com

## Kanpo estekak

* Datuak: Q3045127
# Hatchericeras

Hatchericeras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258925
# Hatchita

Hatchita]] =

## Ezaugarriak

Hatchita sulfuro mineralaren formula kimikoa hau da: ${\ce {AgTlPbAs2S5}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Hatchite: Mineral information, data and localities.» www.mindat.org (Noiz kontsultatua: 12-05-2019).
# Hook (Pembrokeshire)

Hook, Galesko udalerria da, Pembrokeshire lurraldean dagoena. Gaur egun, Llangwm komunitatearen barnean dago.
2001eko erroldaren arabera 656 biztanle zituen.

## Kanpo estekak

* Datuak: Q5897836
* Multimedia: Hook, Pembrokeshire / Q5897836
# Hook (filma)

Hook (euskaraz Kako) 1991ko Steven Spielberg estatubatuar zinema zuzendariaren fantasiazko filma bat da. J. M. Barrie idazleak sortutako Peter Panen istorioan oinarritua dago, izenburua Kako/Hook kapitainaren aipua delarik. Bertan, Dustin Hoffman, Robin Williams, Julia Roberts, Bob Hoskins, Maggie Smith eta Charlie Korsmo aktoreek antzeztu zuten.
Filma 5 Oscar Sarietarako izendapenak eta Urrezko Globo Sari 1erako izendapena jaso zituen.

## Argumentua

Oharra: Atal honek istorio osoa edo amaiera argitzen du.
Peter Banning/Peter Pan (Robin Williams) bere familia atseginarekin Londresen bizi den abokatu prestigiotsua da, baina zoragarria den zerbaitekin harremana galdu du: bere haurtzaroa. Horregatik, bere antzinako arerioa zen Hook kapitainak (Dustin Hoffman) bere seme-alabak bahitu eta Inoiz Behin Betiko Herrialdera eramatean, Peter haien atzetik joango da, Kanpaitxo (Julia Roberts) maitagarria lagun duela, bere seme-alabak askatu eta behinola izan zen mutikoa bertopatzeko asmoz.

## Aktoreak

* Robin Williams: Peter Banning / Peter Pan heldua
* Ryan Francis: Peter Pan mutikoa
* Dustin Hoffman: Hook kapitaina
* Julia Roberts: Kanpaitxo maitagarria
* Charlie Korsmo: Jack Banning
* Amber Scott: Maggie Banning
* Bob Hoskins: Smee
* Caroline Goodall: Moira Banning
* Maggie Smith: Wendy Darling heldua
* Gwyneth Paltrow: Wendy Darling neskatoa
* Dante Basco: Rufio
* Arthur Malet: Tootles
* Jasen Fisher eta James Madio, Galdutako Haurrak

## Kanpo estekak

* Hook filmaren IMDBko fitxa irakurgai (Ingelesez)
* Datuak: Q646389
* Multimedia: Hook (1991) / Q646389
# Hook itsasargia

Hook itsasargia, Irlandako hegoaldeko kostaldeko Hook lurmuturran dagoen itsasargi bat da, Wexford konderrian eta Hook penintsulan.
1172tik leku honetan su-seinale bat bazen, XVII. mendean bertan zeuden fraideek lekua utzi eta 1671n lehenbiziko itsasargia eraiki eta 1996an automatizatu zen.
# Hook (Hart)

Hook, Ingalaterrako hegoaldean dagoen udalerri bat da, Hampshire konderrian.
2021ean 7.770 biztanle zituen.
* Datuak: Q616126
* Multimedia: Hook, Hart / Q616126
# Hook penintsula

Hook penintsula (irlanderaz: Rinn Duáin) Irlandako hego-ekialdeko Wexford konderrian dagoen penintsula bat da.
Historikoki, itsasoz, Irlandako hego-ekialdeko sarbide edo ataria izan da, bai bikingo, anglosaxoi nahiz ingelesen inbasioetan.
Bere muturrean Hook lurmuturra eta Hook itsasargia daude, eta penintsulan bertan Fethard-on-Sea arrantzale herria eta sorgindua egotearen ospea duen Loftus Hall landetxea.

## Kanpo estekak

* Datuak: Q3448599
Txantiloi:Geografia ziriborroa
# Hooker (Oklahoma)

Hooker Oklahomako hiri bat da. Texas konderrian kokatua dago. 2010ean 1.918 biztanle zituen, 2,38 kilometro koadrotan banatuta.

## Ikus, gainera

* Texas konderria

## Kanpo estekak

* Datuak: Q2609168
* Multimedia: Hooker, Oklahoma / Q2609168
# Hook lurmuturra

Hook lurmuturra, irlanderaz: Rinn Duáin eta ingelesez: Hook Head, Irlandako Wexford konderrian dagoen lurmutur bat da, Hook penintsulan.
* Datuak: Q1459722
* Multimedia: Hook Head / Q1459722
# Hooker konderria (Nebraska)

Hooker konderria (ingelesez: Hooker County) Nebraskako konderri bat da, Ameriketako Estatu Batuetan. Hiriburua Mullen da. 2010eko zentsuaren arabera 736 biztanle zituen, Hooker kilometro koadroko azaleran.

## Geografia

Hooker konderriak 1.868,58 kilometro koadro ditu. Horietatik 0,88 ura dira. Beste 1.867,7 lurra dira. Biztanleria dentsitatea 0,39 da.

## Demografia

2010eko zentsoan bizi ziren 736 pertsonetatik 729 txuriak edo hispanoak dira. Horietatik hispano edo latino kategorian 8 dira. 0 beltzak edo afroamerikarrak. 4 amerikar natiboak ziren eta 0 Hawaii edo Pazifikoko irletako natiboak. 0 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 3 pertsonek kokatzen zuten.

### Biztanleria piramidea
## Kanpo estekak

* Datuak: Q489702
* Multimedia: Hooker County, Nebraska / Q489702
# Hookerton (Ipar Carolina)

Hookerton Ipar Carolinako herri bat da. Greene konderrian kokatua dago. 2010ean 409 biztanle zituen, 0,84 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q967477
# Holm (Pinneberg)

    Artikulu hau Pinneberg barrutiko udalerriari buruzkoa da; Nordfrieslandeko udalerria gaitzat duena beste hau da: «Holm (Nordfriesland)»
Holm Alemaniako udalerria da. Schleswig-Holstein estatuan kokatuta dago, [[Pinneberg (barrutia)|Pinneberg]] barrutian. 2014an 3.112 biztanle zituen 16,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q691934
* Multimedia: Holm (Kreis Pinneberg) / Q691934